सामग्री: मशहूर कॉफ़ी चेन बरिस्ता में एक ग्राहक ने कहा, "एक कैमलेट प्लीज."

किसी भी तरह से कैमलचीनो सुनने में थोड़ा कम मज़ेदार लगता है.

पश्चिम में ज्यादातर लोगों ने शायद ही कभी जानते हुए भी इस ऊंचे कूबड़ वाले जानवर के दूध से बने उत्पाद का स्वाद चखा होगा.

लेकिन फ़रवरी की एक सर्द सुबह में यह पेय रेगिस्तान में किसी प्यासे इंसान की मनमांगी मुराद की तरह है.

आपको जानकर ख़ुशी होगी कि यह कॉफ़ी आश्चर्यजनक ढंग से अखरोट के स्वाद और झाग वाली है.

ग्रोसर मैगज़ीन के फूड जर्नलिस्ट रिचर्ड फोर्ड कहते हैं, "कुछ लोगों ने बताया कि कॉफ़ी में इसका स्वाद बढ़िया हैं."



पढें: ऊंटनी का दूध कितना लाभदायक 

लोकप्रियता

रिचर्ड फोर्ड ने ही ऊंटनी के दूध से कॉफ़ी बनाने का आइडिया दिया था और इसकी शुरुआत कॉफ़ी चेन टेलर स्ट्रीट बरिस्ता की दो शाखाओं ब्राइटन और लंदन के बैंक एरिया में की गई.

रिचर्ड फोर्ड भलाई के कामों के लिए फंड जमा करने के लिए ब्राइटन मैराथन का आयोजन कर रहे हैं और चाहते हैं कि उनके इस प्रयास की ओर लोगों का ध्यान जाए. इस सिलसिले में ही उन्हें ऊंटनी के दूध से कॉफ़ी तैयार करने का विचार आया.

अगर लंदन की शाखा पर लगी कतार को देखकर कहा जा सकता है कि वो सफल रहे हैं.

इस तरह की कॉफ़ी ब्रिटेन में भले ही अनोखी लग रही हो, लेकिन संयुक्त अरब अमीरात (यूएई) में ऊंटनी के दूध की काफी आसानी से मिल जाती है. वहां ये कॉफ़ी काफी प्रचलित है.



पढें: क्लोन किया मीट है सुरक्षित

फायदेमंद

ब्रिटेन में इस कॉफ़ी के लिए दूध यूएई से ही आ रहा है. यूएई को साल 2013 में यूरोपीय आयोग से अपने डेयरी उत्पादों का यूरोप में निर्यात करने की इजाज़त मिली.

यूरोपीय देशों को ऊंटनी के दूध का निर्यात किया जा रहा है.

इसके बाद दुबई के एक बड़े ब्रांड कैमलिसियस ने घोषणा की है कि वो यूरोपीय संघ के बाजारों में पैठ बनाने पर खासतौर से ध्यान देगा.

ये उत्पाद मध्य पूर्व और उत्तरी और पूर्वी अफ्रीका में भी लोकप्रिय है. आयातकों का कहना है कि ये दूध सेहत के लिए काफी फायदेमंद है. गाय के दूध के मुकाबले इसमें आयरन की मात्रा काफी अधिक होती है, जबकि वसा की मात्रा आधी होती है और विटामिन सी पांच गुना अधिक होता है.

तो क्या एक दिन ऊंटनी का दूध पश्चिम में बेहद लोकप्रिय हो जाएगा.

(बीबीसी हिन्दी के एंड्रॉएड ऐप के लिए 

यहां क्लिक करें. आप हमें 

फ़ेसबुक और 

ट्विटर पर भी फ़ॉलो कर सकते हैं.)

\nपिछली सामग्री को संक्षेप में निम्नानुसार किया जा सकता है:
ब्रिटेन में ऊंटनी के दूध से बनी कॉफ़ी बिक रही है. माना जा रहा है कि ऐसा पहली बार हो रहा है. इस कॉफ़ी का स्वाद आम कॉफ़ी से कितना अलग है.